มีอาการเป็นเหมือนอะไรซักกอย่างก้อนๆตรงระหว่างขา กดแล้วเจ็บมีอาการบวมด้วยแต่พอกดไปเรื่อยๆอาการที่มันเป็นก้อนๆก็ค่อยหายไปจน มันเล็กลงอ่ะครับแต่ดันมีอาการเจ็บเพิ่มขึ้นส่วนที่บวมพอกดก็หายไปพร้อมกับตัวก้อนๆอ่ะครับอยากรู้ว่ามันเกิดจากอะไร
สวัสดีค่ะ อาการเหมือนมีก้อนอะไรบางอย่างตรงบริเวณหว่างขา กดแล้วเจ็บ มีอาการบวมด้วยนั้น อาจจะเกิดจาก ก้อนจากการติดเชื้อของชั้นผิวหนัง คือเป็นกลุ่มฝีหนอง เป็นการอักเสบและติดเชื้อแบคทีเรีย หรือเป็นการติดเชื้อของชั้นใต้ผิวหนังชั้นลึก ชั้นกล้ามเนื้อลงไป หรืออาจจะเป็นต่อมน้ำเหลืองที่โตหรืออักเสบ จากการติดเชื้อบริเวณข้างเคียงเช่นตรงในอุ้งเชิงกราน ตรงบริเวณอวัยวะเพศ พวกกลุ่มโรคติดต่อทางเพศสัมพันธ์เช่นหนองในเทียมบางชนิดอาจทำให้มีต่อมน้ำเหลืองตรงขาหนีบโตได้จากที่กล่าวมา การให้ได้การวินิจฉัยที่แน่ชัด จำเป็นต้องได้รับการตรวจร่างกายจริงและตรวจร่างกายระบบต่างๆที่เกี่ยวข้องร่วมด้วย หากยังมีก้อนเจ็บปวดที่เป็นเยอะ ลุกลาม มีหนอง ควรไปพบแพทย์หากตอนนี้แนวโน้มเล็กลงแล้ว แต่ยังมีก้อนคลำได้อยู่ข้างในไม่สบายใจก็สามารถไปตรวจได้เช่นกัน ในเบื้องต้นไม่ไปบีบหรือจับก้อนดังกล่าวบ่อยๆ ใช้น้ำเปล่าสะอาดล้างเบาๆ รักษาความสะอาดผิวหนังภายนอกให้ดี